મેરાન્યૂઝ નેટવર્ક, ગાંધીનગર: ભાસ્કર જૂથના ગૃપના એડિટર કલ્પેશ યાગ્નિકને ગુરુવાર રાત્રે 10 વાગ્યા આસપાસ મધ્ય પ્રદેશના ઇન્દોર સ્થિત ઓફિસમાં હ્રદય રોગનો હુમલો આવ્યો હતો. તેમને નજીકની બોમ્બે હોસ્પિટલમાં સારવાર લઇ જવામાં આવ્યા હતા. જ્યાં સારવાર દરમિયાન તેમને ફરી એક વખત હ્રદય રોગનો હુમલો આવ્યો હતો અને રાત્રે લગભગ 2 વાગ્યે ડોક્ટરોર્સે તેમને મૃત જાહેર કર્યા હતા. તેમની અંતિમ યાત્રા આજે શુક્રવારે સવારે 11 વાગ્યે ઇન્દોરમાં સાકેત નગર સ્થિત તેમના નિવાસસ્થાનેથી તિલક નગર મુક્તિધામ જશે. તેઓ કેટલા ઉચ્ચકક્ષાના પત્રકાર હતા તે માટે શ્રદ્ધાંજલિ રૂપે તેમના બે વીડિયો અહીં પ્રસ્તુત છે. જેમાં એકમાં તેઓ પત્રકારત્વ અંગેના પોતાના વિચારો પ્રસ્તુત કરી રહ્યા છે. જ્યારે બીજા વીડિયોમાં ઇન્દોર આઇઆઇએમમાં સંબોધન કરી રહ્યા છે.